**СТАНОВИЩЕ**

от доц. д-р Даниел Вачков – Института за исторически изследвания при БАН

Относно конкурс за заемана на академичната длъжност доцент в Исторически факултет на Софийския университет „Св. Климент Охридски“ по професионално направление 2.2. „История и археология“ (Нова и съвременна балканска история – Стопанска история на Балканите).

В конкурса за доцент, обявен в ДВ, бр. 93 от 26 ноември 2019 г. участва като единствен кандидат гл. ас. Христо Анастасов Беров.

Становището е изработено в съответствие с изискванията на Глава трета, Раздел трети от ЗРАСРБ – Условия и ред за заемане на академичната длъжност „доцент“ и Раздел трети на Правилника за прилагане на ЗРАСРБ.

Комплектът с материали на хартиен носител, представен от кандидата гл. ас. Христо Беров е в съответствие със Закона и Правилника за неговото прилагане. Включени са всички изискващи се документи, които дават пълна информация за научната дейност и изяви на кандидата. Приложени са два монографични труда и единадесет студии и статии, публикувани в научни списания и сборници.

Биографичните данни за кандидата са добре изложени в представената от него автобиография. Към нея бих добавил и личните ми впечатления от гл. ас. Христо Беров, като един изключително задълбочен изследовател на стопанските процеси на Балканите в периода на новата и съвременна история.

По-голямата част от цялостната му научна продукция е посветена на стопанските политики на балканските държави предимно в периода от последната четвърт на XIX в. до Балканите и Първата световна война. Във всичките си изследванията гл. ас. Христо Беров демонстрира както отлично познаване на икономическата и финансовата материя, така и изградени способности да анализира и сравнява на различни равнища стопанските процеси, протичащи в региона през разглежданата епоха.

Според изискванията за участие в конкурса кандидатът е представил монографичен труд със заглавие *Когато гръм удари… Балкански политики за възстановяване в ситуация на глобална икономическа криза, средата на XIX в. – средата на XX в.* София, Университетско издателство „Св. Климент Охридски“, 2019 г. 290 с.

Книгата изследва една важна тема от стопанската история на Балканите, а именно как местните икономики реагират на въздействието на глобалните кризи. Проблематиката и избраните хронологически граници позволяват за един сравнително дълъг отрязък от време, да се изведат основните характеристики в икономическото развитие на региона и да се определи капацитета на балканските държави да изработват и прилагат антикризисни програми.

В увода на монографията са добре аргументирани и представени избора на изследователската тема, хронологичните рамки, поставените цели и задачи, използваните научни методи и подходи. Съвсем основателно авторът обръща внимание на една важна особеност, че с оглед спецификите на изследваната тема и дългия исторически обхват, изследването се изгражда предимно на богат статистически материал и на разнообразна научна литература.

Структурата на изложението е изцяло съобразена с хронологично-тематичния подход на изследване. Всяка от трите глави е посветена на една от глобалните кризи, маркирали световната икономика в период от близо 100 години от 70-те години на XIX в. до 30-те на XX в. Отделните части са изградени, следвайки единен модел, който позволява да се проследи същността на кризисните явления, тяхното проявление на Балканите и опитите на водещите икономики, както и на балканските общества да се справят с икономическите и финансовите проблеми. Този подход не само внася подреденост в изложението, но и позволява успешно да се осъществи сравнителният анализ на стопанските процеси и на икономическите политики както на световно, така и на балканско равнище.

Първа глава е посветена на една безпрецедентна в новата история на човечество по своята продължителност икономическа криза, определяна много често в научната литература като Дългата депресия от 1873 до 1896 г. За да може адекватно да анализира конкретните политики на отделните балкански държави гл. ас. Христо Беров правилно поставя един въпрос в центъра на изследването, както в тази глава, така и в останалите. А именно, доколко балканските икономики и държавни институции разпознават кризисните явления като такива, и съответно предприемат ли конкретни мерки за противодействие на неблагоприятните въздействия. В тази връзка авторът добре разкрива особеностите на Дългата депресия, която се изразява не толкова с рязък спад на производството и търговията, колкото със снижаване на темповете на растеж спрямо предходния период (1860-1873 г.) и с продължителното задържане на ниски равнища на цените на земеделските и индустриалните продукти на световните пазари. Убедително се налага изводът, че тези характеристики притъпяват усещането за криза не само сред балканските държави, но сред част от водещите световни икономики. Съвсем обяснимо е защо при това положение стопанските политики на балканските държави в този период са насочени главно към решаване на проблеми за общото стопанско развитие и модернизиране, а ако има някакви антикризисни действия в стопанската и финансовата сфера те са предизвикани по-скоро от някакви климатични катаклизми (засушавания или наводнения, водещи до спад на селскостопанската реколта) отколкото като реакция на глобалните кризисни явления. В тази глава добре са изведени сходствата и различията в стопанското поведение на балканските страни, като авторът е показал отлични умения да синтезира богата по обем информация. Към тази част на изложението единствено бих си позволил да отправя една забележка. Мисля, че за представянето на въздействията на Дългата депресия върху балканските икономики е по-подходящо да се видят темповете на растеж само за периода от 1873-1896 (доколкото това го позволяват наличните статистически данни), без да се включват годините от първото десетилетие на XX в. както е направено в текста, тъй като този период е време на подем и с неговото включване се изкривява общата картина за състоянието на икономиката от времето на кризата.

Втората глава разглежда друг ключов момент от световната стопанска история – следвоенната криза, проявила се в различните части на света с различна продължителност, но основно през първата половина на 20те години на XX в. Тук отново авторът точно представя същността на кризата и нейното въздействие върху Балканите, като икономическите процеси са разположени в новия политически контекст, създаден след края на Първата световна война. Изхождайки от тази постановка гл. ас. Христо Беров коректно анализира стопанските политики, както на големите държави, така и на балканските правителства и стига до убедителните изводи, че като цяло антикризисните мерки са насочени за връщане към „нормалното“, т.е. към принципите от преди войните (златния стандарт, уравновесените бюджети, митническия протекционизъм), като стопанските актьори не си дават сметка, че световният конфликт е довел до дълбоки промени в световната икономика и справянето с кризите изисква нов модел и инструментариум. Неразбирането на това ново положение не само няма да разреши трайно проблемите на следвоенната криза, но ще подготви, както отбелязва авторът, следващата още по-опустошителна криза.

Трета глава е посветена на една от най-изследваните теми в световната икономическа литература – Великата депресия от 1929 -1933. Въпреки това авторът успява да внесе своя принос в анализирането на кризисния процес и в представянето на балканските реакции спрямо световните икономически проблеми. Основният акцент в тази част на изложението е поставен не толкова върху причините, довели до катастрофата, колкото до мерките (в повечето случаи дълго време крайно неадекватни) в световен план за нейното преодоляване. Добре са представени общите и специфичните за всяка балканска страна проявления на кризата и опитите на държавно ниво да се справят с нея. Много правилно икономическите проблеми са разгледани на фона на политическите събития, които се разиграват в регион в този период. Гл. ас. Христо Беров точно отбелязва, че за разлика от предишните два случая сега за първи път балканските държави действат в условията на осъзната криза и усилията им са насочени към прилагането на конкретни политики, пряко предизвикани от глобалните кризисни процеси. И в тази връзка ми се струва, че в тази глава е било възможно да се разшири изследването, като се включат и действията на правителствата по укрепване на банковата система, какъвто например е случаят със създаването на Банка „Български кредит“. Това би позволило да се видят и някои опити за търсене на оригинални решения на финансовата криза.

В заключението на книгата са представени основните изводи и обобщения на изследването, които са абсолютно в синхрон с цялостното изложения и звучат напълно убедително.

С монографичния си труд гл. ас. Христо Беров доказва уменията си успешно да прилага сравнителния подход в изследователската си работа, задълбочено да анализира и синтезира огромен и разнообразен по характер изворов материал и да представя аргументирани и убедителни научни тези.

Въз основа на всичко казано дотук си позволявам убедено да препоръчам на Научното жури да присъди на Христо Беров академичната длъжност доцент.

19 март 2020 доц. д-р Даниел Вачков

OPINION

by Assoc. Prof. Daniel Vachkov - Institute for Historical Research at the Bulgarian Academy of Sciences

Concerning the Contest for the position of Associate Professor at the Faculty of History of Sofia University “St. Kliment Ohridski” by professional field 2.2. History and Archeology (New and Contemporary Balkan History - Economic History in the Balkans)

In the competition for associate professor, announced in the State Gazette, No. 93 of November 26, 2019 participated as candidate Senior Assistant Professor Hristo Anastasov Berov.

The opinion was drafted in accordance with the requirements of Chapter Three, Section Three of the Law of Academic Stuff in Bulgaria (ZRASRB) – Terms and Conditions for Occupation of the Academic Position “Associated Professor” and Section Three of the Rules for Implementation of the ZRASRB.

The set of materials on paper presented by the applicant Assistant Hristo Berov is in compliance with the Law and the Regulations for its implementation. All required documents are included which give complete information about the applicant's scientific activity and statements. Two monographs and eleven studies and articles have been published in scientific journals and collections.

Most of its scientific output is devoted to the economic policies of the Balkan countries, predominantly in the period from the last quarter of the nineteenth century to the Balkans and World War I. In all his studies, Senior Assistant Professor Hristo Berov demonstrates both an excellent knowledge of economic and financial matter and the ability to analyze and compare at various levels the economic processes that take place in the region during the period under review. According to the requirements for participation in the competition, the candidate submitted a monographic work entitled *When the Thunder Strikes ... (Balkan Recovery Policies in the Situation of a Global Economic Crisis, Mid-Nineteenth Century - Mid-Twentieth Century)*, Sofia, University Publishing House “St. Kliment Ohridski, 2019, 290 p.

The book explores an important topic in the economic history of the Balkans, namely how local economies respond to the impact of global crises. The problems and the selected chronological boundaries allow for a relatively long period of time, to outline the main characteristics in the economic development of the region and to determine the capacity of the Balkan countries to develop and implement anti-crisis programs.

In the introduction to the monographic research, the choice of the research topic, the chronological frameworks, the goals and objectives set, the scientific methods and approaches used are well reasoned and presented. The author properly points out one important feature that, given the specifics of the topic being researched and the long historical scope, the research is based mainly on rich statistical material and a variety of scientific literature.

The structure of the exhibition is fully consistent with the chronological-thematic approach of research. Each of the three chapters is dedicated to one of the global crises that marked the global economy in the nearly 100 year period from the 1870s to the 1930s. The individual parts are built following a single model that allows to trace the nature of the crisis phenomena, their manifestation in the Balkans and the attempts of the leading economies, as well as of the Balkan societies to deal with economic and financial problems. This approach not only brings orderliness to the exhibition, but also allows for a successful analysis of economic processes and economic policies at both global and Balkan levels.

Chapter one is devoted to an unprecedented economic crisis in the recent history of humanity, defined very often in the scientific literature as the Long Depression of 1873 to 1896. In order to be able to adequately analyze the specific policies of the individual Balkan countries, Senior Assistant Professor Hristo Berov correctly puts one question at the center of the study, both in this chapter and in the rest. Namely, the extent to which the Balkan economies and state institutions recognize the crisis phenomena as such, and accordingly take specific measures to counteract the adverse effects. In this regard, the author well reveals the peculiarities of the Long Depression, which is expressed not so much by a sharp decline in production and trade, but by a decrease in growth rates compared to the previous period (1860-1873) and by the continued retention of low prices of agricultural and industrial products on world markets. It is convincingly to conclude that these characteristics blunt the sense of crisis not only among the Balkan countries, but among some of the world's leading economies. It is quite understandable why in this situation the economic policies of the Balkan countries during this period are aimed mainly at solving problems for the general economic development and modernization, and if there are any anti-crisis actions in the economic and financial sphere they are caused rather by some climatic cataclysms (droughts or floods leading to a decline in agricultural crops) than as a reaction to global crisis events. This chapter gives a good overview of the similarities and differences in the economic behavior of the Balkan countries, with the author showing excellent skills in synthesizing rich information. I would only allow myself to make a comment on this part of the exhibition. I think it is more appropriate for the presentation of the effects of the Long Depression on the Balkan economies to see growth rates only for the period 1873-1896 (as far as the available statistics allow it), without including the years of the first decade of the XX c. as it is done in the text, as this period is a time of boom and its inclusion distorts the overall picture of the state of the economy since the crisis.

The second chapter looks at another key moment in world economic history - the post-war crisis, which occurred in different parts of the world with different duration, but mainly in the first half of the 1920s. Here again the author accurately presents the nature of the crisis and its impact on the Balkans, with economic processes set in the new political context created after the end of the First World War. Based on this statement, Senior Assistant Professor Hristo Berov correctly analyzes the economic policies of both the major states and the Balkan governments and concludes that anti-crisis measures are generally aimed at returning to "normal", i. e. to pre-war principles (the gold standard, balanced budgets, customs protectionism), with economic actors unaware that global conflict has led to profound changes in the global economy and that coping with crises requires a new model and toolkit. Not understanding this new situation will not only permanently solve the problems of the post-war crisis, but will prepare, as the author notes, the next even more devastating crisis.

Chapter Three is devoted to one of the most researched topics in the world economic literature - the Great Depression of 1929-1933. Nevertheless, the author manages to contribute to the analysis of the crisis process and to presenting the Balkan reactions to the world economic problems. The main focus in this part of the exhibition is not so much on the causes that led to the disaster, but on the measures (in most cases, for a long time extremely inadequate) in the world to overcome it. The general and specific for each Balkan country manifestations of the crisis are well represented and the attempts at the state level to cope with it. Economic issues are very properly considered against the backdrop of political events that have taken place in the region during this period. Senior Assistant Professor Hristo Berov points out that unlike in the previous two cases, for the first time now, the Balkan states are acting in the face of a conscious crisis and their efforts are directed at implementing specific policies directly triggered by global crisis processes. In this regard, it seems to me that in this chapter it was possible to extend the study to include the actions of governments to strengthen the banking system, such as the case of the establishment of the Bulgarian Credit Bank. This would also allow one to see some attempts to find original solutions to the financial crisis.

The book concludes with the main conclusions and summaries of the study, which are absolutely in sync with the overall presentation and sound completely convincing.

With his monographic study Senior Assistant Professor Hristo Berov demonstrates his ability to successfully apply the comparative approach in his research work, to thoroughly analyze and synthesize vast and diverse source material and to present reasoned and convincing scientific theses.

On the basis of all the above, I dare to recommend to the Scientific Jury to award Hristo Berov the academic position of Associated Professor.